ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2022 թվականի \_\_\_\_\_\_\_\_\_\_\_\_­­­\_\_\_\_ \_\_\_\_ -ի

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒՆՎԱՐԻ 19-Ի N 9-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

N \_\_\_\_\_ - Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը՝ Արցախի Հանրապետության կառավարությունը որոշում է.

1. Լեռնային Ղարաբաղի Հանրապետության կառավարության 2012 թվականի հունվարի 19-ի ««Պետական կենսաթոշակների մասին» Լեռնային Ղարաբաղի Հանրապետության օրենքի կիրարկումն ապահովելու մասին» N 9-Ն որոշման (այսուհետ՝ որոշում) մեջ կատարել հետևյալ փոփոխությունները և լրացումները՝

1) որոշման և որոշմամբ հաստատված N 1 հավելվածի վերնագրերից հանել «ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ» բառերը.

2) որոշման նախաբանում, 2-րդ կետի 1-ին ենթակետում, 2.1-ին կետում, որոշմամբ հաստատված N 1 հավելվածի 1-ին կետում, 39-րդ կետի 1-ին ենթակետում, 51.5-րդ կետում, որոշմամբ հաստատված N 2, N 3, N 5, N 8 և N 9 հավելվածների 1-ին կետերում, որոշմամբ հաստատված N 6 հավելվածի 1-ին պարբերությունում, որոշմամբ հաստատված N 10 հավելվածի 1-ին և 16-րդ կետերում, 18.1-ին կետի 3-րդ ենթակետում «մասին»» բառից հետո հանել «Լեռնային Ղարաբաղի Հանրապետության» բառերը.

3) որոշման 2.1-ին կետում «Արցախի Հանրապետության օրենքի» բառերը փոխարինել «օրենքի» բառով.

4) որոշման 1-ին կետի 1-3-րդ ենթակետերում, որոշմամբ հաստատված N 1 հավելվածի 2-րդ կետում, N 2 հավելվածի 15-րդ կետում, N 8 հավելվածի 5-րդ կետի 1-ին ենթակետում, N 9 հավելվածի 2-րդ կետում և N 10 հավելվածի 5-րդ կետի 5-րդ ենթակետում «աշխատանքի, սոցիալական և միգրացիայի հարցերի» բառերը փոխարինել «սոցիալական զարգացման և միգրացիայի» բառերով.

5) որոշման 1-ին կետի 3-րդ ենթակետում, որոշմամբ հաստատված N 1 հավելվածի 2-րդ կետում, N 2 հավելվածի 15-րդ կետում, N 8 հավելվածի 5-րդ կետի 1-ին ենթակետում, N 9 հավելվածի 2-րդ կետում և N 10 հավելվածի 5-րդ կետի 5-րդ ենթակետում «սոցիալական ապահովության պետական» բառերը փոխարինել «աշխատակազմի «Միասնական սոցիալական ծառայություն»» բառերով.

6) որոշմամբ հաստատված N 1 հավելվածում`

ա. 11-րդ կետից հետո լրացնել հետևյալ բովանդակությամբ նոր 11.1-ին կետ.

«11.1 Եթե անձին հաշմանդամ ճանաչելու մասին վարչական ակտի քաղվածքը բժշկասոցիալական փորձաքննություն իրականացնող իրավասու պետական մարմնի կողմից ուղարկվել է համապատասխան մարմնի կենսաթոշակ նշանակող ստորաբաժանմանը, ապա այդ անձին հաշմանդամության աշխատանքային կամ հաշմանդամության սոցիալական կենսաթոշակ նշանակելու համար գործակալության կենսաթոշակ նշանակող ստորաբաժանումն անձին հաշմանդամ ճանաչելու մասին վարչական ակտի քաղվածքը հարցման միջոցով ստանում է համապատասխան մարմնի կենսաթոշակ նշանակող ստորաբաժանումից:»,

բ. 14-րդ կետից հետո լրացնել հետևյալ բովանդակությամբ նոր 14.1-ին, 14.2-րդ, 14.3-րդ և 14.4-րդ կետեր.

«14.1. Եթե անձն աշխատանքային հարաբերությունների մեջ է գտնվել համապատասխան մարմնի հետ և սույն կարգի 15-րդ կետում նշված գրանցամատյաններում և էլեկտրոնային տվյալների բազաներում բացակայում է անհրաժեշտ տեղեկատվությունը, ապա համապատասխան մարմնում աշխատելու (վարձու աշխատանք կատարելու) ժամանակահատվածում սոցիալական վճարներ կամ եկամտային հարկ վճարած լինելը կամ աշխատավարձ ստանալը ճշտվում է համապատասխան մարմնի տված տեղեկանքի հիման վրա:

14.2. Օրենքի 29-րդ հոդվածի 1-ին մասի 3-րդ կետում նշված ժամանակահատվածում մինչև 2014 թվականի հունվարի 1-ը սոցիալական վճարներ կատարած լինելը չի ճշտվում (սոցիալական վճարներ կատարելը հաստատող փաստաթուղթ չի պահանջվում): Այս դեպքում օրենքի 31-րդ հոդվածի 1-ին մասի 1-ին կետում նշված ժամանակահատվածն աշխատանքային ստաժում հաշվառվում է համապատասխան մարմնի տված տեղեկանքի հիման վրա:

14.3. Օրենքի 29-րդ հոդվածի 1-ին մասի 3-րդ կետում նշված ժամանակահատվածում 2014 թվականի հունվարի 1-ից հետո աշխատավարձ (եկամուտ) ստանալը կամ եկամտային հարկ վճարելը հաստատվում է համապատասխան մարմնի տված տեղեկանքի հիման վրա, եթե անձին վերաբերող տեղեկատվությունը Արցախի Հանրապետության օրենսդրությամբ սահմանված է որպես սահմանափակ օգտագործման ենթակա տեղեկատվություն:

14.4. Սույն կարգի 14.1-ին, 14.2-րդ և 14.3-րդ կետերում նշված տեղեկանքում նշվում են տեղեկանքը տալու օրը, ամիսը, տարեթիվը, հիմքերը (հրամաններ, անձնական հաշվառման գրքեր (քարտեր) և այլ փաստաթղթեր), անձի ազգանունը, անունը, հայրանունը (անձը հաստատող փաստաթղթում նշված լինելու դեպքում), պաշտոնը (միայն սույն կարգի 14.1-ին կետում նշված դեպքում), վարձու աշխատանք կատարելու կամ ծառայության մեջ գտնվելու ժամանակահատվածի սկիզբը (օրը, ամիսը, տարեթիվը) և վերջը (օրը, ամիսը, տարեթիվը), տեղեկանքը տվող համապատասխան մարմնի անվանումը և պաշտոնատար անձի անունը, ազգանունը, ստորագրությունը: Տեղեկանքը կնքվում է համապատասխան մարմնի կնիքով:»,

գ. 15-րդ կետից հետո լրացնել հետևյալ բովանդակությամ նոր 15.1-ին կետ.

«15.1. Սույն կարգի 30-րդ կետում նշված՝ համաձայնագրի մասնակից պետությունում (բացառությամբ՝ Հայաստանի Հանրապետության) 2017 թվականի հունվարի 1-ից հետո աշխատանքային և այլ գործունեության ժամանակահատվածներն աշխատանքային ստաժում չի հաշվառվում: Հայաստանի Հանրապետությունում աշխատանքային և այլ գործունեության ժամանակահատվածները հաշվավռում են անձի աշխատանքային ստաժում՝ Արցախի Հանրապետությունում աշխատանքային և այլ գործունեության ժամանակահատվածներն աշխատանքային ստաժում հաշվառելու համար սահմանված կարգով։»,

դ. 26-րդ և 27-րդ կետերը ճանաչել ուժը կորցրած,

ե. 40-րդ կետի 5-րդ ենթակետում «։» կետադրական նշանը փոխարինել «.» կետադրական նշանով և կետը լրացնել հետևյալ բովանդակությամբ 6-րդ և 7-րդ ենթակետերով.

«6) եթե կենսաթոշակի գործում հայտնաբերվել է կեղծ (ոչ հավաստի) փաստաթուղթ, որի արդյունքում նվազում է կենսաթոշակի չափը.

7) եթե կենսաթոշակի գործում հայտնաբերվել է փաստաթուղթ (տեղեկատվություն), որի արդյունքում ավելանում է կենսաթոշակի չափը:**»**,

զ. 40-րդ կետից հետո լրացնել հետևյալ բովանդակությամբ նոր 40.1-ին կետ.

«40.1. Սույն կարգի 40-րդ կետի 6-րդ և 7-րդ ենթակետերի դրույթները տարածվում են նաև այն դեպքերի վրա, երբ այդ ենթակետերում նշված փաստաթղթերը հայտնաբերվել են զինծառայողի անձնական գործում:»,

է. 41-րդ կետը շարադրել հետևյալ խմբագրությամբ.

«41. Սույն կարգի 40-րդ կետի 1-ին, 2-րդ և 3-րդ ենթակետերում նշված դեպքերում կենսաթոշակները վերահաշվարկվում են այդ հանգամանքներն առաջանալու ամսվա 1-ից, 6-րդ ենթակետում նշված դեպքում` կեղծ (ոչ հավաստի) փաստաթղթի հիման վրա կենսաթոշակը հաշվարկելու (վերահաշվարկելու) օրվանից, իսկ 4-րդ և 5‑րդ ենթակետերում նշված դեպքերում՝ այդ հանգամանքներն առաջանալու ամսվան հաջորդող ամսվա 1-ից: Սույն կարգի 40-րդ կետի 7-րդ ենթակետում նշված դեպքում կենսաթոշակի չափը վերահաշվարկվում է այն օրվանից, երբվանից պետք է հաշվարկվեր (վերահաշվարկվեր)` հաշվի առնելով կենսաթոշակի գործում հայտնաբերված փաստաթուղթը (տեղեկատվությունը), բայց ոչ շուտ, քան դիմումը (որի հետ ներկայացվել է այդ փաստաթուղթը) ներկայացնելու օրը: Եթե կենսաթոշակի գործում առկա չէ դիմում, որի հետ ներկայացվել է հայտնաբերված փաստաթուղթը (տեղեկատվությունը), ապա կենսաթոշակը վերահաշվարկվում է այն օրվանից, երբ հայտնաբերվել է այդ փաստաթուղթը (տեղեկատվությունը)։»,

ը. 42-րդ կետի 1-ին ենթակետում «ներկայացրել է այդ ժամանակահատվածում աշխատելու մասին փաստաթուղթ» բառերը փոխարինել «դիմել է այդ ընթացքում աշխատած ժամանակահատվածն աշխատանքային ստաժում հաշվառելու համար» բառերով, 3-րդ ենթակետում «ժամանակահատվածի` առնվազն 12 ամսվա զինվորական ծառայության ստաժ» բառերը փոխարինել «ժամանակահատվածում զինվորական ծառայության ստաժի մասին փաստաթուղթ» բառերով, 4-րդ ենթակետն ուժը կորցրած ճանաչել և կետը լրացնել հետևյալ բովանդակությամբ նոր 6-րդ ենթակետով.

«6) կենսաթոշակի գործում առկա է փաստաթուղթ (տեղեկատվություն), որը կենսաթոշակը հաշվարկելու (վերահաշվարկելու) ժամանակ ստաժը հաշվարկելիս հաշվի չի առնվել:»,

թ. 42.1-ին կետի 3-րդ ենթակետից հանել «` կենսաթոշակը վերահաշվարկող համապատասխան մարմնի կենսաթոշակ նշանակող ստորաբաժանման որոշման հիման վրա» բառերը,

ժ. 42.2-րդ կետն ուժը կորցրած ճանաչել,

ժա. 43-րդ կետը «ամսվա 1‑ից» բառերից հետո լրացնել «, բացառությամբ այդ կետի 6-րդ ենթակետում նշված դեպքի: Այս դեպքում կենսաթոշակի չափը վերահաշվարկվում է փաստաթուղթը (տեղեկատվությունը) կենսաթոշակ նշանակող ստորաբաժանում ներկայացնելու օրվանից» բառերով,

ժբ. 44-րդ կետի 3-րդ ենթակետը «հաշվառվելու» բառից հետո լրացնել «, կամ քաղաքացիաիրավական պայմանագիր կնքելու» բառերով,

ժգ. 45-րդ կետի 2-րդ ենթակետը «ձեռնարկատեր» բառից հետո լրացնել «, կամ կնքել է քաղաքացիաիրավական պայմանագիր» բառերով, իսկ 4-րդ և 5-րդ ենթակետերն ուժը կորցրած ճանաչել,

ժդ. 54-րդ կետը շարադրել նոր խմբագրությամբ.

«54. Կենսաթոշակը վճարվում է օրենքի 35-րդ հոդվածի համաձայն՝ Լեռնային Ղարաբաղի Հանրապետության կառավարության 2015 թվականի դեկտեմբերի 28-ի N 906-Ն որոշմամբ հաստատված կարգով:»,

ժե. 68-րդ կետից հետո լրացնել հետևյալ բովանդակությամբ նոր 68.1-ին կետով.

«68.1. Թաղման նպաստի գումարը վճարվում է նաև այդ գումարն ստանալու իրավունք ունեցող (թաղման նպաստի համար դիմած) անձի տված և նոտարի վավերացրած` գումարն այլ անձի վճարելու մասին լիազորագրով:».

7) որոշմամբ հաստատված N 2 հավելվածում՝

ա. 5.1-ին կետը «եռակի չափով» բառերից հետո լրացնել «, իսկ 3-րդ կետի «դ», «զ» ենթակետերում նշված ժամանակահատվածները` մեկուկեսի չափով» բառերով,

բ. 18-րդ կետի առաջին նախադասությունը «մեկ աշխատանքային տարի» բառերից հետո լրացնել «, իսկ մեկ մարդ-օրը հաշվառվում է որպես մեկ աշխատանքային օր» բառերով,

գ. 19.1-ին կետից հետո լրացնել հետևյալ բովանդակությամբ նոր 19.2-րդ կետ.

«19.2. Անհատ ձեռնարկատիրոջն օրենքի 9-րդ հոդվածի 3-րդ մասով և 13-րդ հոդվածի 1-ին մասի 4-րդ, 5-րդ և 5.1-ին ենթակետերով սահմանված կարգով նշանակված կենսաթոշակն ստանալու իրավունքը նրա գործունեությունն անորոշ կամ որոշակի ժամկետով դադարեցրած ժամանակահատվածում աշխատելու հիմքով չի դադարեցվում (անձը ձեռք է բերում կենսաթոշակի իրավունք):»,

դ. 22.1-ին կետը 3-րդ ենթակետից հետո լրացնել հետևյալ բովանդակությամբ նոր 3.1-ին ենթակետով.

«3.1) Թուրքմենական ԽՍՀ-ի և Թուրքմենստանի ուսումնական հաստատություններում, եթե ուսման ժամանակահատվածը չի գերազանցում 5 տարին (բժշկական բարձրագույն ուսումնական հաստատությունների դեպքում` 6 տարին).»,

ե. 26-րդ կետը շարադրել նոր խմբագրությամբ.

«26. Հաշմանդամ երեխային մինչև նրա 18 տարին լրանալը խնամելու ժամանակահատվածը նրա ծնողի աշխատանքային ստաժում հաշվառվում է բժշկասոցիալական փորձաքննություն իրականացնող իրավասու պետական մարմնի տված` հաշմանդամ երեխա ճանաչելու, հաշմանդամության ժամանակահատվածի մասին վարչական ակտի քաղվածքով, իսկ հաշմանդամ երեխայի խնամակալ ճանաչված անձի աշխատանքային ստաժում` նաև խնամակալություն իրականացնող լիազոր մարմնի տված` խնամակալ ճանաչված լինելու և խնամակալության ժամանակահատվածի մասին տեղեկանքով:»,

զ. 26-րդ կետից հետո լրացնել հետևյալ բովանդակությամբ նոր 26.1-ին կետ.

«26.1. Առաջին խմբի հաշմանդամին խնամելու ժամանակահատվածը խնամակալ ճանաչված անձի աշխատանքային ստաժում հաշվառվում է բժշկասոցիալական փորձաքննություն իրականացնող իրավասու պետական մարմնի տված` խնամարկյալի հաշմանդամության խմբի և ժամանակահատվածի մասին վարչական ակտի քաղվածքով և խնամակալություն իրականացնող լիազոր մարմնի տված` խնամակալ ճանաչված լինելու և խնամակալության ժամանակահատվածի մասին տեղեկանքով:»,

է. 31-րդ կետում «Արցախի Հանրապետության վերահսկողությունից ժամանակավոր դուրս մնացած բնակավայրերում» բառերը փոխարինել «բռնազավթված տարածքներում» բառերով.

8) որոշմամբ հաստատված N 3 հավելվածում՝

ա. 2-րդ կետի 1-ին ենթակետը «պետական ծառայության» բառերից հետո լրացնել «, Հայաստանի Հանրապետության պաշտպանության, Հայաստանի Հանրապետության ոստիկանության, Հայաստանի Հանրապետության ազգային անվտանգության ծառայության, Հայաստանի Հանրապետության արտակարգ իրավիճակների նախարարության փրկարար ծառայության» բառերով,

բ. 4-րդ կետի 5-րդ ենթակետը «մասնակցելու» բառից հետո լրացնել «կամ մարտական հերթապահություն կամ հատուկ առաջադրանք կատարելու,» բառերով, և կետը լրացնել հետևյալ բովանդակությամբ նոր 8-րդ և 9-րդ ենթակետերով.

«8) պահեստազորի պատրաստության շրջանակներում սահմանված կարգով և ժամկետներում կազմակերպված վարժական (ուսումնական) հավաքների ժամանակ իրականացվող ծառայության ժամանակահատվածները հաստատվում են զինկոմիսարիատի տված տեղեկանքով:

9) Հայաստանի Հանրապետության պաշտպանության, Հայաստանի Հանրապետության ոստիկանության, Հայաստանի Հանրապետության ազգային անվտանգության ծառայության, Հայաստանի Հանրապետության արտակարգ իրավիճակների նախարարության փրկարար ծառայության համակարգերում ծառայությունը հաստատվում է զինվորական գրքույկով կամ այդ ծառայության մասին աշխատանքային գրքույկի գրառումներով, իսկ դրանց բացակայության դեպքում` այդ մարմինների տված տեղեկանքով:»,

գ. 7-րդ կետն ուժը կորցրած ճանաչել և լրացնել հետևյալ բովանդակությամբ նոր 8-րդ կետ.

«8. Զինվորական կենսաթոշակի չափը հաշվարկելիս (վերահաշվարկելիս)` զինվորական ծառայության ստաժի հանրագումարում մինչև վեց ամսվա (180 օրվա) զինվորական ծառայության ժամանակահատվածը չի հաշվառվում, իսկ վեց ամսվանից ավելի ժամանակահատվածը հաշվառվում է որպես մեկ տարվա ծառայության ստաժ:».

9) որոշմամբ հաստատված N 9 հավելվածում`

ա. 5-րդ կետը լրացնել հետևյալ բովանդակությամբ նոր նախադասությունով.

«Կազմակերպությունից կենսաթոշակառուի դուրս գրվելու դեպքում նրա կենսաթոշակը վճարվում է լրիվ չափով` դուրս գրվելու ամսվան հաջորդող ամսվա 1-ից:»,

բ. 20-րդ կետի 2-րդ ենթակետից հանել «թիվ 1» բառերը, 3-րդ ենթակետն ուժը կորցրած ճանաչել.

10) որոշմամբ հաստատված N 10 հավելվածում`

ա. 27-րդ կետի 3-րդ կետը «պատճենը» բառից հետո լրացնել «կամ մահվան փաստը հավաստող` օտարերկրյա պետության տված փաստաթուղթը` վավերացված ապոստիլով» բառերով,

բ. 27-րդ կետի 3.1-ին ենթակետը «վկայականը» բառից հետո լրացնել «կամ մահվան փաստը հավաստող փաստաթուղթը» բառերով:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

«Հաստատում եմ»

ԱՐՑԱԽԻ ՀԱՆՐԱՊԵՏՈՒԹՅԱՆ

ՆԱԽԱԳԱՀ Ա. ՀԱՐՈՒԹՅՈՒՆՅԱՆ

2022 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

ՀԻՄՆԱՎՈՐՈՒՄ

«ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒՆՎԱՐԻ 19-Ի N 9-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Կարգավորման ենթակա խնդրի սահմանումը

Նախագծի ընդունումը պայմանավորված է Լեռնային Ղարաբաղի Հանրապետության կառավարության 2012 թվականի հունվարի 19-ի N 9-Ն որոշումը (այսուհետ՝ որոշում) Արցախի Հանրապետության կառավարության և Արցախի Հանրապետության սոցիալական զարգացման և միգրացիայի նախարարության ներկայիս կառուցվածքին ու «Պետական կենսաթոշակների մասին» օրենքին համապատասխանեցնելու, ինչպես նաև իրավակիրառ պրակտիկայում առաջացած խնդիրները լուծելու անհրաժեշտությամբ:

2. Առկա իրավիճակը

Որոշման դրույթները չեն համապատասխանում Արցախի Հանրապետության կառավարության և Արցախի Հանրապետության սոցիալական զարգացման և միգրացիայի նախարարության ներկայիս կառուցվածքին, «Պետական կենսաթոշակների մասին» օրենքին: Բացի դրանից հստակեցման և կարգավորման անհրաժեշտություն ունեն որոշման որոշ դրույթները:

3. Կարգավորման նպատակները

Ներկայացվող նախագծով, վերը նշված օրենքին և Արցախի Հանրապետության կառավարության և Արցախի Հանրապետության սոցիալական զարգացման և միգրացիայի ներկայիս կառուցվածքին կհամապատասխանեցվեն որոշման որոշ դրույթներ, ինչպես նաև լուծում կտրվի իրավակիրառական պրակտիկայում առաջացած մի շարք խնդիրների, մասնավորապես կհստակեցվեն.

- անձի աշխատանքային ստաժը և կենսաթոշակի չափը հաշվարկելու համար պահանջվող փաստաթղթերի ցանկը,

- կոլտնտեսություններում աշխատած, ինչպես նաև կենսաթոշակային ապահովության բնագավառում միջպետական համաձայնագիր կնքած պետություններում աշխատանքային և այլ գործունեության ժամանակահատվածներն անձի աշխատանքային ստաժում հաշվառելու պայմանները,

- կենսաթոշակառուի կենսաթոշակը վերահաշվարկելու հիմքերը և վերահաշվարկման ժամկետները, ինչպես նաև կենսաթոշակի դադարեցման դեպքերը,

- կենսաթոշակ կամ կենսաթոշակառուի մահվան դեպքում նրա հողարկավորությունը կատարած անձին թաղման նպաստ նշանակելու համար պահանջվող փաստաթղթերի ցանկը,

- զինծառայության ստաժում ներառվող ժամանակահատվածներն ու դրանք հաշվառելու պայմանները,

- հաշմանդամության, աշխատանքային կամ սոցիալական կենսաթոշակ նշանակելու ընթացակարգը , բնակչության սոցիալական պաշտպանության պետական կազմակերպությունից դուրս գրված անձի կենսաթոշակը վճարելու, ինչպես նաև կենսաթոշակառուի մահվան դեպքում հողարկավորությունը կատարած անձին նշանակված թաղման նպաստը վճարելու պայմանները;

4. Ակնկալվող արդյունքը

Նախագծի ընդունման դեպքում կիրականացվեն սույն հիմնավորման 3-րդ կետում նշված նպատակները:

5. Նորմատիվ բնույթի հիմնավորվածությունը

Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Ա. ՊԵՏՐՈՍՅԱՆ